Far Beyond Driven

Το Far Beyond Driven είναι το έβδομο στούντιο άλμπουμ του αμερικάνικου heavy metal συγκροτήματος Pantera, το οποίο κυκλοφόρησε στις 22 Μαρτίου του 1994 από την "EastWest".

 Η ηχογράφηση του άλμπουμ πραγματοποιήθηκε στο Νάσβιλ το 1993 και κατά την πρώτη εβδομάδα κυκλοφορίας του σκαρφάλωσε στην κορυφή των τσαρτ του Billboard στις Ηνωμένες Πολιτείες και των ARIA Charts στην Αυστραλία. Το πρώτο σινγκλ του δίσκου, "I'm Broken" έλαβε υποψηφιότητα για βραβείο Γκράμι στην κατηγορία "Best Metal Performance", το 1995. Στον συγκεκριμένο δίσκο οι Pantera συνέχισαν στο groove metal ύφος με ακόμη πιο ακραίους ήχους και ταχύτητες. Το αρχικό εξώφυλλο του παρουσίαζε την εικόνα ενός τρυπανιού να διαπερνά ένα ανθρώπινο πρωκτό, κάτι που απαγορεύθηκε από την δισκογραφική τους εταιρεία, με αποτέλεσμα τελικά το τρυπάνι του εξωφύλλου να τρυπά ένα κρανίο.Κατά την περιοδεία για την προώθηση του δίσκου, το συγκρότημα πέρασε από την Λατινική Αμερική και το φεστιβάλ "Monsters of Rock", όπου οι αδελφοί Βίνι Πολ και Dimebag Darrell λογομάχησαν με δημοσιογράφους του περιοδικού "Kerrang!" για χιουμοριστικά καρτούν που τους απεικόνιζαν. Στα τέλη Ιουνίου του 1994, ο Άνσελμο κατηγορήθηκε για επίθεση κατά ενός φύλακα ο οποίος απομάκρυνε οπαδούς του συγκροτήματος που ήθελαν να ανέβουν στην σκηνή. Αφέθηκε ελεύθερος την επόμενη ημέρα μετά από πληρωμή εγγύησης πέντε χιλιάδων δολαρίων. Η δίκη για το γεγονός αναβλήθηκε τρεις φορές και τελικά τον Μάιο του 1995, ο τραγουδιστής απολογήθηκε στο δικαστήριο και δήλωσε ένοχος για επίθεση. Η απόφαση τον καταδίκασε σε εκατό ώρες κοινωνικής εργασίας. Η περιοδεία συνεχίστηκε στο Ηνωμένο Βασίλειο και τις Ηνωμένες Πολιτείες με τους Prong να ανοίγουν τις εμφανίσεις των Pantera. Οι κριτικές για το άλμπουμ υπήρξαν μέτριες προς θετικές, με το "Allmusic" να του δίνει τρία αστέρια με άριστα τα πέντε, το "Sputnik Music" μέσο όρο βαθμολογιών 3,8 / 5, το "Metal Storm" 7 / 10, το "Rolling Stone" 4 / 5 και το "Metal Archives" 69%. 1. Strength Beyond Strength (Darrell, Paul, Anselmo, Brown) - 3:38 2. Becoming (Darrell, Paul, Anselmo, Brown) - 3:05 3. 5 Minutes Alone (Darrell, Paul, Anselmo, Brown) - 5:47 4. I'm Broken (Darrell, Paul, Anselmo, Brown) - 4:24 5. Good Friends and a Bottle of Pills (Darrell, Paul, Anselmo, Brown) - 2:52 6. Hard Lines, Sunken Cheeks (Darrell, Paul, Anselmo, Brown) - 7:01 7. Slaughtered (Darrell, Paul, Anselmo, Brown) - 3:56 8. 25 Years (Darrell, Paul, Anselmo, Brown) - 6:05 9. Shedding Skin (Darrell, Paul, Anselmo, Brown) - 5:36 10. Use My Third Arm (Darrell, Paul, Anselmo, Brown) - 4:51 11. Throes of Rejection (Darrell, Paul, Anselmo, Brown) - 5:01 12. Planet Caravan (Iommi, Osbourne, Butler, Ward) - 4:03 Far Beyond Driven (άλμπουμ)Ηνωμένες Πολιτείες (RIAA Certification): Πλατινένιος Ηνωμένο Βασίλειο (BPI Certification): Χρυσός Καναδάς (CRIA Certification): Πλατινένιος Οι μουσικοί που ηχογράφησαν το "Far Beyond Driven" ήταν οι εξής: Phil Anselmo - φωνητικά Dimebag Darrell - ηλεκτρική κιθάρα, φωνητικά Rex Brown - μπάσο, φωνητικά Vinnie Paul - τύμπανα Far Beyond Driven - Pantera | Songs, Reviews, Credits, Awards | AllMusic Pantera - Far Beyond Driven (album review) | Sputnikmusic Pantera - Far Beyond Driven - Encyclopaedia Metallum: The Metal Archives